ద్రాక్ష
వీటిలో ఉండే పోషక పదార్థాల వల్ల ఎన్నో లాభాలు ఉన్నాయి. రక్తప్రసరణ మెరుగుపడుతుంది. మూత్రపిండాల పనితనం పెరుగుతుంది. కిడ్నీలలో రాళ్లు ఏర్పడవు. అజీర్తి, మల బద్ధకం తగ్గుతుంది. నోరు, గొంతు ఇన్‌ఫెక్షన్లు తగ్గుతాయి. వీటిలోని అనేక విటమిన్లు, ఖనిజాలు మీ ఆరోగ్యానికి పూర్తి రక్షణ కలిగిస్తాయి. ఏనుగు బతికినా చచ్చినా విలువే అన్నట్లు ఇవి ఎండిన తర్వాత కిస్మిస్‌గా కూడా పోషక విలువలను కోల్పోవు. కేవలం నీటిని తప్ప. వీటిలోని పాలిఫినాల్‌లు కొలెస్టాల్‌ని అదుపు చేయడంలో, క్యాన్సర్‌ను ఎదుర్కోవడంలో సహకరిస్తాయి. వీటిలోని సోడియం, కొవ్వు పదార్ధాలు చాలా తక్కువ. విటమిన్‌ సి, కే చాలా ఎక్కువ.
క్యారట్
దీంతో పాటు సంతాన సాఫల్యతకు కూడా క్యారెట్ ఎంతో ఉపయోగపడుతుందని, ముఖ్యంగా పురుషుల్లో వీర్య కణాల కదలిక వేగంగా ఉండడానికి క్యారెట్ చాలా మేలు చేస్తుందని హార్వర్డ్ యూనివర్శిటీ పరిశోధకులు గుర్తించారు. దాదాపు 200 మంది యువకుల ఆహార అలవాట్లపై అధ్యయనం చేసిన శాస్త్రవేత్తలు ఈ నిర్ధారణకు వచ్చారు. ఆహారంలో పసుపు, నారింజ రంగు పళ్లు, కూరగాయలు తీసుకునే వారితో పోల్చితే అలాంటివి తీసుకోని వారిలో వీర్య కణాలు కదలిక తక్కువగా ఉందని గమనించారు. ముఖ్యంగా క్యారెట్ తీసుకోవడం వల్ల అండాల వైపు వీర్య కణాల కదలిక చాలా చురుగ్గా ఉందని కనుగొన్నారు. అలాగే, టమాటా తీసుకోవడం వల్ల కూడా ఆరోగ్యకరమైన వీర్యం వృద్ధి చెందుతుందని శాస్త్రవేత్తలు చెప్తున్నారు.